b'\n_START_ARTICLE_\n\xc5\xa0ege \xc5\xbeivljenjskega kroga v slovenski Istri\n_START_PARAGRAPH_\n\xc5\xa0ege \xc5\xbeivljenjskega kroga v slovenski Istri so krst, poroka in smrt.\n_START_SECTION_\nKrst\n_START_PARAGRAPH_\nKrst spada med prve \xc5\xbeivljenjske \xc5\xa1ege. Otroka so nesli h krstu takoj po rojstvu. H krstu ga je nesla \xc5\xa1antla, spremljal jo je \xc5\xa1antlo , ter otrokov o\xc4\x8de. Mati ni smela prisostvovati pri krstu, saj je veljalo, da mora obrodnica \xc5\xa1e \xc5\xa1tirideset dni po porodu ostati doma. \xc4\x8ce bi v tem \xc4\x8dasu zbolela, bi po verovanju ostala bolna celo \xc5\xbeivljenje. Prav tako bi jo lahko vidle \xc5\xa1trige , ki bi \xc5\xa1kodovale njej in otroku. Otrok je bil povit v belo plenico, oble\xc4\x8den v fru\xc5\xa1tanjevo sraj\xc4\x8dko , na glavi pa je imel beretco. Botra je otroka nesla v prtu ud krsta. Prt je bil razli\xc4\x8dno okra\xc5\xa1en, glede na spol. Fantki so imeli moder prt, dekleta pa ro\xc5\xbenat. Otrok je le\xc5\xbeal na botrini levi roki, \xc4\x8de je bila zima, so ga \xc5\xa1e dodatno pokrili s \xc5\xa1aj\xc4\x87lonom. povit je bil cel, tako da so bile skrite tudi rokice pod belim povojem. Verjeli so, da se otroka ni smelo nesti iz hi\xc5\xa1e, ko se padel mrak, sicer bi otroka vzel zli duh Mrak. Darilo botrov je bil plenjer kornetov ali kilogram sladkorja, porodnici pa so postregli s kurjo juho.\n_START_SECTION_\nPoroka\n_START_PARAGRAPH_\nPoroka je vedno veljala za poseben dogodek, zato so jo vedno spremljale velike priprave. Prvi pomemben dogodek, je bilo nevestino slovo od dekli\xc5\xa1kega stanu in \xc5\xbeeninovo od fantovskega. Prav tako je bil velik dogodek, nevestina selitev iz doma\xc4\x8de vasi na novi dom. V Istri, je bil \xc4\x8das zaljubljenosti do poroke zelo kratek. Dekleta so \xc5\xbeelela le kratko zaroko, tako, da sta lahko \xc5\xa1la skupaj na nekaj plesov in v \xc4\x8dasih pred poroko u\xc5\xbeila \xc5\xa1e preostanek \xc5\xbeivljenja. Dekle ni imelo vedno mo\xc5\xbenost poro\xc4\x8diti \xc5\xbeelenega fanta, saj se je pogosto dogajalo da so ji ga dolo\xc4\x8dili star\xc5\xa1i. \xc4\x8ce se je dekle lahko izognilo poroki, je snubca zavrnila. Za \xc5\xbeenina, nevesto ter njuno dru\xc5\xbeino so takrat uporabljali posebna imena (Nevesta-novica, \xc5\xbeenin-novi\xc4\x87)._NEWLINE_Star\xc5\xa1i, veliki o\xc4\x87a in velika mati,soma pripravijo gostijo, obred pa vodita stre\xc5\xbenika. Neveste so bile oble\xc4\x8dene kakor za praznike, najprej bundante , bu\xc5\xa1tin , na katerem so bile pri\xc5\xa1ite manigete . \xc4\x8cez je imela oble\xc4\x8deno srajco, ki je imela \xc5\xa1iroke rokave. \xc4\x8cez srajco, je imela oble\xc4\x8deno \xc5\xa1iroko nabrano, v spodnjem delu \xc4\x8dipkasto krilo. Nad krilo je oblekla kami\xc5\xbeot, okrog ramen pa je imela fe\xc4\x8do, ki je bila zataknjena za pas travese. Za okras je imela na levi strani predpasnika pripeto fjok, na prsih pa ro\xc5\xbeo. Na glavi je imel ruto. Oble\xc4\x8dene je bila v bele hla\xc4\x8de in v \xc5\xa1krpine. \xc5\xbdenin je imel temno modre ali rjave brge\xc5\xa1e, ki so bile se\xc5\xa1ite doma. Segale so \xc4\x8dez koleno, ob strani so bile preklane, okra\xc5\xa1ene pa z beton\xc4\x8di\xc4\x87i. Bela srajca je bila iz kvalitetnega blaga, s pokon\xc4\x8dnim ovratnikom, nabranimi rokavi in pjetincami na prsih. Vrhu srajce je imel oble\xc4\x8deno kami\xc5\xbeolin , na glavi pa je imel klobuk. Obut je bil v hla\xc4\x8dne predence in \xc4\x8drne usnjene \xc4\x8devlje._NEWLINE_Nevesta se je pred poroko od sorodnikov, prijateljev in znancev poslovila tako, da je vsakemu dala v dar kola\xc4\x8d, bolj\xc5\xa1i prazni\xc4\x8dni kruh, ki je bil posebno okra\xc5\xa1en. Za premo\xc5\xbenej\xc5\xa1o nevesto so spekli tudi do tristo kola\xc4\x8dev. Nekaj dni pred poroko so organizirali prevoz nevestinih stvari. Voz so vlekli najlep\xc5\xa1i in najmo\xc4\x8dnej\xc5\xa1i istrski voli. Nevestini fantje so prevoznikom na poti postavljali ovire, ki so jih morali pla\xc4\x8dati, da so jih odstranili. Prevoznike so ovirali tudi tako, da so jim sku\xc5\xa1ali vzeti, kak\xc5\xa1en pomemben dela voza, tako da bi bila vo\xc5\xbenja ote\xc5\xbeena. Sama nevesta je dobila v roko \xc5\xa1korjado, in morala sama pognati vole. \xc4\x8ce se voz ni premaknil, so prisotni o\xc4\x8ditali \xc5\xbeeninu, da si je izbral slabo nevesto. Fant, ki je poskrbel za prevoz bale, je nevesta podarila kola\xc4\x8d in par hla\xc4\x8d. Vsaka neveste je morala k hi\xc5\xa1i prinesti golido s pokrovom za pitno vodo, plenjer, \xc5\xbeelezo in kvadro. Ko je\xc2\xa0\xc2\xbbohcetarij\xc2\xab\xc2\xa0pri\xc5\xa1el po nevesto, na poro\xc4\x8dni dan zjutraj, je \xc5\xbeenin skupaj z nevesto pokleknil pred njena star\xc5\xa1a, da sta ju blagoslovila. Bodo\xc4\x8da zakonca sta v cerkev od\xc5\xa1la s svojimi svati, spremljala ju je skoraj vsa vas. Po kon\xc4\x8danem obredu sta duhovnik in me\xc5\xbenar dobila vsak svoj kola\xc4\x87.\n_START_SECTION_\nSmrt\n_START_PARAGRAPH_\nV Istri je zelo malo mrli\xc5\xa1kih ve\xc5\xbeic. Zato je navada, da mrli\xc4\x8d le\xc5\xbei do pogreba doma, v odprti krsti. \xc4\x8ce pa pokojni umre v bolnici, nekaj ur pred pogrebom le\xc5\xbei v kapeli ali v cerkvi. Ob krsti se zberejo sorodniki, prijatelji in bli\xc5\xbenji znanci. Pokojnika kropijo, molijo in se med seboj pogovarjajo. Vsaka smrt pove\xc5\xbee dru\xc5\xbeino in va\xc5\xa1ko skupnost. Starej\xc5\xa1i ljudje \xc5\xbeelijo biti pokopani v obleki, ki so jo izbrali \xc5\xbee dolgo pred smrtjo. Nekateri so si izbrali celo poro\xc4\x8dno obleko, tako da je \xc5\xa1la najlep\xc5\xa1a obleka z njimi v grob. Sorodniki vedno upo\xc5\xa1tevajo te \xc5\xbeelje. V\xc4\x8dasih so mrli\xc4\x8da obuli v posebne platnene copate. Mo\xc5\xa1kim so dali s seboj tudi klobuk, \xc5\xbeenske pa so imele pod brado zavezane rute. Vsi stro\xc5\xa1ki morajo biti poravnani, nih\xc4\x8de ne sme ostati nobenemu ni\xc4\x8d dol\xc5\xbean. \xc4\x8ce bi se to slu\xc4\x8dajno zgodilo, bi se\xc2\xa0\xc2\xbbmrtu hodu vicat\xc2\xab, vse dokler nebi bili poravnani vsi stro\xc5\xa1ki oz. dolgovi. Nakit, ki ga je pokojni imel je velikokrat namenil svojcem, saj bi jim v nasprotnem primeru nakit vzeli. Preden so mrli\xc4\x8da polo\xc5\xbeili v krsto, so ga neko\xc4\x8d, pokrili s posebnim belim pregrinjalom, ki ga je morala imeti vsaka istrska nevesta. Ponekod po Istri so pokojnika objokovali. Objokovale so ga sorodnice, ali pa so objokovalke najeli. Po navadi so se doma\xc4\x8di zmenili, kaj bo objokovalka govorila. Obi\xc4\x8dajno je v vezani besedi pripovedovala pokojnikove zasluge in vrline. Ljudsko izro\xc4\x8dilo, da se od mrtvega poslavljajo ob odprti krsti, ima zelo velik pomen, zato so v tamkaj\xc5\xa1njih krajih \xc5\xbearni pogrebi skoraj neznani. Ma\xc5\xa1a se vedno izvaja na dan pogreba.'